Meid aetakse Tuuliga pidevalt segamini ja Peep Veedla käis välja idee, et miks mitte teha siis ühine kontsert. Saab lõpuks selgeks, kes on kes. Tuleb ka välja, et oleme Tuuliga kaugelt sugulased kusagilt vana-vana-vana-vanaisade kaudu.     Suveks on plaanis veel Nava Lava Mulgi Kultuuri Festivali raames toimuvale etendusele muusikat luua. Mulkide laulupeo korraldamiseks olen ka käe andnud. Mulle ei meeldigi väga pikalt plaane ette teha. Praegusel eluetapil elan rohkem hetkes ja oma pere jaoks. Kui lapsed suuremad, saab hakata uusi laule plaadistama jne. Ma ei karda aega kaotada. Hiljem on lihtsalt rohkem öelda ja selleks, et midagi öelda, peab õppima igast elumomendist.